
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β7/111 (1) 

Έγκριση Π.Μ.Σ. στην Ορθοδοντική του Τμήματος Οδοντιατρικής 
του Α.Π.Θ. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρονισμός 
της Ανώτατης Εκπαίδευσης». 

β) Του άρθρου 29 του Ν. 1588/85. όπως αυτό τροποποιήθηκε 
με το άρθρο 27 του Ν. 2081 /92 (Α' 154). 

2. Το γεγονός ότι από τις διατάξεις της απόφασης αυτής προ- 
καλείται ετήσια δαπάνη 1.500.000 δρχ. εις βάρος του κρατικού 
προϋπολογισμού, η οποία θα καλυφθεί από τον προϋπολογισμό 
του Υπουργείου Εθνικής Παιδείας και θρησκευμάτων Φ. 120 και 
ΚΑΕ 2421 με αντίστοιχη αύξηση της χορήγησης του Α.Π.Θ., απο¬ 
φασίζουμε: 

Εγκρίνουμε από το ακαδημαϊκό έτος 1994 -95 τη λειτουργία 
του Π.Μ.Σ. στην Ορθοδοντική του Τμήματος Οδοντιατρικής του 
Α.Π.Θ., το οποίο κατάρτισε η Γενική Συνέλευση Ειδικής Σύνθε¬ 
σης του παραπάνω τμήματος στη Συνεδρίασή της αρ. 106/ 
8.11.93 και ενέκρινε η Σύγκλητος Ειδικής Σύνθεσης στη Συνε¬ 


δρίασή της αρ. 5/23.2.94 και το οποίο έχει ως εξής: 

Αρθρο 1 

Γενικές Διατάξεις 

Το Τμήμα Οδοντιατρικής του Α.Π.Θ. οργανώνει και λειτουργεί 
από το ακαδημαϊκό έτος 1994-1995 Πρόγραμμα Μεταπτυχια¬ 
κών Σπουδών στην Ορθοδοντική σύμφωνα με τις διατάξεις των 
άρθρων 10 έως και 12 του Ν. 2083/1992. 

Αρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών στην Ορθοδοντική 
του Τμήματος Οδοντιατρικής του Α.Π.Θ. αποσκοπεί στην εκπαί¬ 
δευση οδοντιάτρων στην κλινική αυτή ειδικότητα, στην προαγωγή 
της γνώσης και στην ανάπτυξη της έρευνας στο συγκεκριμένο 
γνωστικό αντικείμενο. 

Το πρόγραμμα αποβλέπει όπως προετοιμάσει τον οδοντίατρο 
για άσκηση της Ορθοδοντικής στο πλέον σύγχρονο και προχωρη¬ 
μένο επίπεδο, παρέχοντας πλήρη και ευρεία ακαδημαϊκή εκπαί¬ 
δευση και επαρκή κλινική εμπειρία σε διάφορες θεραπευτικές 
μεθόδους. 

Το πρόγραμμα έχει σαν κύριο αντικείμενο την θεωρητική και 
την πρακτική κατάρτιση του οδοντιάτρου κατά τρόπον ώστε στο 
τέλος της εκπαίδευσης να είναι σε θέση: 

- Να αναγνωρίζει και διαγιγνώσκει τις ανωμαλίες της σύγκλισης 
των δοντιών και του γενικότερου οδοντογναθικού συμπλέγματος, 
καθώς επίσης και τη δυσλειτουργία του στοματογναθικού συστή¬ 
ματος. 

-Να εφαρμόζει προληπτική, κατασταλτική ή θεραπευτική 
αγωνική για την αντιμετώπιση των ως άνω ανωμαλιών με μετακι¬ 
νήσεις δοντιών ή και με έλεγχο της αύξησης του οδοντοπροσωπι- 
κού συμπλέγματος με ορθοδοντικές ή ορθοπεδικές δυνάμεις 
αντίστοιχα. 

- Να συνεργάζεται με άλλους ειδικούς στη διάγνωση και αντι¬ 
μετώπιση περιπτώσεων σκελετικών οδοντοπροσωπικών δυσπλα¬ 
σιών, κρανιοπροσωπικών ανωμαλιών και περιπτώσεων ασθενών 
με συγκλειαιακά προβλήματα των οποίων η αντιμετώπιση απαιτεί 
συνεργασία με άλλες ειδικότητες ή γνωστικά αντικείμενα της 
Οδοντιατρικής και Ιατρικής. 

Επιπλέον το πρόγραμμα δίδει έμφαση: 

- Στις βασικές επιστήμες και τη σχέση των με την Ορθοδο¬ 
ντική. 

- Στη διαμόρφωση επιστημονικής συμπεριφοράς με διερευνη¬ 
τικό πνεύμα και ερεθίσματα επαγγελματικού ενδιαφέροντος. 

- Στις αρχές της επιστημονικής μεθοδολογίας. 

- Στην κριτική και σε βάρος ερμηνεία της βιβλιογραφίας. 

- Στην προφορική και γραπτή παρουσίαση κλινικών και ερευνη¬ 
τικών ευρημάτων. 

- Σε ερευνητικές δραστηριότητες. 

Άρθρο 3 

Μεταπτυχιακή τίτλοι 

Το Πρόγραμμα Μεταπτυχιακών Σπουδών στην Ορθοδοντική 
απονέμει τους τίτλους: 

α) Μεταπτυχιακό Δίπλωμα Ειδίκευσης στην Ορθοδοντική και 

β) Διδακτορικό Δίπλωμα Οδοντιατρικής. 

Επίσης έπειτα από την απόκτηση του Μεταπτυχιακού Διπλώ¬ 
ματος Ειδίκευσης στην Ορθοδοντική, ο οδοντίατρος βάσει των 
κειμένων διατάξεων του άρθρου 2 του Π.Χ. 235/88 θα μπορεί να 
υποβληθεί σε εξετάσεις στην αρμόδια για τούτο Εξεταστική Επι¬ 
τροπή του Υπουργείου Υγείας, Πρόνοιας και Κοινωνικών Ασφαλί¬ 
σεων για να αποκτήσει τον τίτλο της Οδοντιατρικής Ειδικότητας 
και Ορθοδοντικής. 

Άρθρο 4 

Κατηγορίες Πτυχιούχων 

Στο Πρόγραμμα Μεταπτυχιακών Σπουδών γίνονται δεκτοί πτυ- 
χιούχοι των Οδοντιατρικών Τμημάτων των Α.Ε.Ι. της ημεδαπής ή 
αντιστοίχων Οδοντιατρικών Τμημάτων της αλλοδαπής. 

Στο μεταπτυχιακό κύκλο σπουδών για την απόκτηση Διδακτορι¬ 
κού Διπλώματος σε περίπτωση που υπάρχουν κενές θέσεις επι¬ 
λέγονται υποψήφιοι που κατέχουν μεταπτυχιακό δίπλωμα άλλων 
Α.Ε.Ι., που αποκτήθηκε έπειτα από σπουδές 4 τουλάχιστον ακα¬ 
δημαϊκών εξαμήνων ή μεταπτυχιακό δίπλωμα παλαιοτέρων ετών 
του Α.Π.Θ. ή κατέχουν τίτλο ειδικότητας στην Ορθοδοντική ανε- 
γνωρισμένο στη χώρας μας. Η επιλογή γίνεται από την Επιτροπή 
Επιλογής του Εργαστηρίου Ορθοδοντικής του Α.Π.Θ. έπειτα από 
συνεκτίμηση: 

α) του τυχόντος βαθμού ή διάκρισις του μεταπτυχιακού διπλώ¬ 
ματος. 

β) της τυχούσας ερευνητικής και συγγραφικής δραστηριότη¬ 
τας, και 

γ) της προσωπικής συνέντευξης. 

Άρθρο 5 
Χρονική διάρκεια 

Η χρονική διάρκεια για την απονομή των στο άρθρο 3 αναφερο- 
μένων τίτλων ορίζεται για μεν το Μεταπτυχιακό Δίπλωμα Ειδίκευ¬ 
σης στην Ορθοδοντική σε 6 διδακτικά εξάμηνα και για δε το Διδα¬ 
κτορικό Δίπλωμα σε επιπλέον 6 διδακτικά εξάμηνα. 

Για τους παρακολουθούντες το Πρόγραμμα Μεταπτυχιακών 
Σπουδών στην Ορθοδοντική του Α.Π.Θ. είναι δυνατή η έναρξη 
του προγράμματος για την απόκτηση του διδακτορικού διπλώμα¬ 
τος με το πέρας του 4ου διδακτικού εξαμήνου κατόπιν αιτήσεως 
του ενδιαφερομένου μεταπτυχιακού φοιτητή. Η αποδοχή της ως 
άνω αίτησης επικυρώνεται απότην Γ.Σ.Ε.Σ. του Οδοντιατρικού 
Τμήματος κατόπιν πρότασης της Επιτροπής Επιλογής, η οποία θα 
αξιολογήσει τις γνώσεις, ικανότητες και την εν γένει πρόοδο των 
σπουδών του υποψηφίου κατά τα πρώτα διδακτικά εξάμηνα. 

Η εκπαίδευση είναι 40 ώρες εβδομαδιαίως. Κάθε ακαδημαϊκό 
έτος που αποτελείται από 2 διδακτικά εξάμηνα και αρχίζει την 1 η 
Σεπτεμβρίου και τελειώνει στις 30 Αυγούστου. Κατά την περίοδο 
των μηνών Ιουλίου και Αυγούστου οι μεταπτυχιακοί φοιτητές υπο- 
χρεούνται να παρακολουθούν εκ περιτροπής μόνον τις θεραπείες 
των ασθενών των βάσει προγράμματος του Εργαστηρίου Ορθο¬ 
δοντικής. 

Μετά το πέρας του 6ου διδακτικού εξαμήνου οι μεταπτυχιακοί 
φοιτητές υποχρεούνται σε τελικές εξετάσεις, όπως ορίζεται στο 
άρθρο 6 και σε μεταφορά των ασθενών των στους νέους μετα¬ 
πτυχιακούς φοιτητές. 

Άρθρο 6 

Πρόγραμμα Μαθημάτων 

Το μεταπτυχιακό πρόγραμμα πραγματοποιείται στις εγκατα¬ 
στάσεις του Εργαστηρίου Ορθοδοντικής του Οδοντιατρικού Τμή¬ 
ματος του Α.Π.Θ. Η διδασκαλία μαθημάτων, όπως και η διεξα¬ 
γωγή σεμιναρίων ή ερευνητικών δραστηριοτήτων ανατίθεται σε 
μέλη Δ.Ε.Π. και λοιπούς επιστήμονες κατά τα οριζόμενα στις δια¬ 


τάξεις του Ν. 2083/92 και του εγγράφου Υ.Π.Ε.Π.Θ. αριθ. Β1 / 
200/19.3.93. Για συγκεκριμένη επιμέρους εκπαίδευση θα υπάρ¬ 
χει θερμοποιημένη διασύνδεση με άλλα εργαστήρια των Οδοντια¬ 
τρικών και Ιατρικών Τμημάτων του Α.Π.Θ. 

Τα μαθήματα, η διδακτική και η ερευνητική απασχόληση, οι 
πρακτικές ασκήσεις και οι κάθε άλλου είδους εκπαιδευτικές και 
ερευνητικές δραστηριότητες για την απονομή των τίτλων που 
αναφέρονται στο άρθρο 3 ορίζεται ως εξής: 

Γ ια το Μεταπτυχιακό Δίπλωμα Ειδίκευσης στη Ορθοδοντική 

Οι μεταπτυχιακοί φοιτητές παρακολουθούν διάφορες εκπαι¬ 
δευτικές δραστηριότητες που πραγματοποιούνται κύρια με την 
μορφή: 

(α) Διαλέξεων, σεμιναρίων και πρακτικών ασκήσεων. 

(β) Κλινικής εκπαίδευσης 

(γ) Ερευνητικών δραστηριοτήτων. 

(δ) Διαφόρων άλλων δραστηριοτήτων. 

Η εβδομαδιαία απασχόληση κατανέμεται σε 10 ώρες θεωρητι¬ 
κής εκπαίδευσης και 30 ώρες κλινικής εκπαίδευσης. 

Η χρονική διάρκεια του πρώτου κύκλου του προγράμματος με¬ 
ταπτυχιακών σπουδών στην Ορθοδοντική είναι 6 διδακτικά εξά¬ 
μηνα και οι συνολικές διδακτικές μονάδες όχι λιγότερες από 180. 

(α) Διαλέξεις, σεμινάρια, και πρακτικές ασκήσεις: 

Οι διαλέξεις και τα σεμινάρια παρέχουν το θεωρητικό υπό- 
βαρθο των βιολογικών ιατρικών και οδοντιατρικών γνωστικών 
αντικειμένων που σχετίζονται με την ορθοδοντική. Τ α θέματα των 
εκπαιδευτικών αυτών δραστηριοτήτων κατανέμονται στα έξι δι¬ 
δακτικά εξάμηνα του προγράμματος. 

Η θεωρητική εκπαίδευση περιλαμβάνει παρουσίαση της ύλης 
που περιγράφεται στο άρθρο 7 του Π.Δ. 235/88, καθώς επίσης 
την προτεινόμενη από το τελικό κείμενο του Ετεειπυε Ρτο)βο( που 
εκδόθηκε τον Νοέμβρη του 1991. 

Η ύλη της θεωρητικής εκπαίδευσης (Διαλέξεις και σεμινάρια) 
περιλαμβάνει τις κύριες κατηγορίες των: 

(1) Γ ενικών βιολογικών και ιατρικών θεμάτων. 

(2) Βασικών ορθοδοντικών θεμάτων. 

(3) Γ ενικών ορθοδοντικών θεμάτων. 

(4) Ορθοδοντικών τεχνικών. 

(5) θεραπειών με την συνεργασία διαφόρων ειδικοτήτων. 

(6) Συγκεκριμένων θεραπευτικών μεθόδων. 

(7) Αντιμετώπιση γενικοτέρων θεμάτων υγείας και ασφάλειας 
και 

(8) Λειτουργία και οργάνωση ορθοδοντικών ιατρείων - Προβλή¬ 
ματα δεοντολογίας και ηθικής. 

Οι πρακτικές ασκήσεις καλύπτουν διδακτικά τα αντικείμενα 
του υπολογισμού δυνάμεων, ελέγχου και διαμόρφωσης συρμά¬ 
των, τοποθετήσεις δακτυλίων και αγκύστρων, κατασκευής κινη¬ 
τών, λειτουργικών και ορθοπεδικών μηχανημάτων, θεραπεία σε 
ΙγροάοηΙ, ανάλυση εκμαγείων μελέτης και κεφαλομετρικών ακτι¬ 
νογραφιών. 

Οι διαλέξεις, τα σεμινάρια και οι πρακτικές ασκήσεις πραγμα¬ 
τοποιούνται σε ημερήσια βάση, η διάρκειά των κυμαίνεται από 1 
1 /2 έως και 21 /2 ώρες, συνολικά εβδομαδιαίως 10 ώρες και πε¬ 
ριλαμβάνει τα παρακάτω επιμέρους θέματα: 

Δυναμική του οστού- Αντίδραση του οστού στα βιοηλεκτρικά 
ερεθίσματα - Βιολογία της περιοδοντικής μεμβράνης - Ανάλυση 
λειτουργίας και δυσλειτουργίας των μαθλακών ιστών - Κλινική 
φωτογραφία - Εξωστοματικοί μηχανισμοί - Σκελετική ηλικία - 
Προβλήματα και είδη στήριξης - Διαγνωστικό 3βΙ υρ - Κεφαλομε¬ 
τρική Μεθοδολογία - Γ ενικά για την φυσιολογική κρανιοπροσω- 
πική αύξηση και διάπλαση - παθολογική κρανιοπροσωπική αύ¬ 
ξηση και διάπλαση - προβλήματα της εγκάρσιας διάστασης - Δια¬ 
φορική διάγνωση και θεραπεία προβλημάτων Τάξης III - Προπρο- 
σθετική ορθοδοντική - Συνδυασμός περιοδοντολογικής και ορθο¬ 
δοντικής θεραπείας. 

Κεφαλομετρική αξιολόγηση και θεραπείας - Προβλήματα χώ¬ 
ρου - θεραπείας της αύξησης και διάπλασης - Σύγκλειση - Φυ¬ 
σιολογία του στοματογναθικού συστήματος - Αρχές επιδημιολο¬ 
γίας 

Ορθοδοντικές μετακινήσεις και έλεγχος των δυνάμεων - θερα¬ 
πεία σοβαρών σκελετικών δυσαρμονιών - θεραπεία περιπτώ¬ 
σεων που παρουσιάζουν βιολογικούς περιορισμούς - Οργάνωση 
ορθοδοντικού ιατρείου. 

Αρχές εμβιομηχανικής - Μεταλλουργία - Τρισδιάστατος ακτι¬ 
νολογικός έλεγχος - Αρχές ηλεκτρομυογραφίας - Τεχνική των 
τμηματικών τόξων - Τεχνική Ββςς Τεχνική ΒίεΚθΚδ κινητά μηχα¬ 
νήματα Ορθογναθική χειρουργική - Αναπνοή και κρανιοπροσω- 
πική διάπλαση - Ορθοδοντική θεραπεία συνδρόμων - Επιστημο¬ 
νική μεθοδολογία - Προβλήματα κάθετης διάστασης - Ανάγκες, 
ενδείξεις και οργάνωση παροχής ορθοδοντικών υπηρεσιών. 

(β) Κλινική εκπαίδευση 

Η κλινική εκπέδευση καλύπτει όλες τις σύγχρονες θεραπευτι¬ 
κές αντιλήψεις και περιλαμβάνει όλους τους τύπους διορθωτικών 
ορθοδοντικών μεθόδων για ανωμαλίες σύγκλεισης παιδιών, εφή¬ 
βων και ενηλίκων, ορθογναθική χειρουργική, ορθοδοντική θερα¬ 
πεία ατόμων με κρανιοπροσωπικές ανωμαλίες, και συνδιασμούς 
ορθοδοντικής θεραπείας με άλλες οδοντιατρικές θεραπευτικές 
παρεμβάσεις. 

Η κλινική εκπαίδευση των μεταπτυχιακών φοιτητών επιτελείται 
με την θεραπευτική αντιμετώπιση εκ μέρους των ενός ευρέους 
φάσματος ορθοδοντικών προβλημάτων. 

Οι κλινικές μέθοδοι που χρησιμοποιούνται καλύπτουν τις πε¬ 
ρισσότερες σύγχρονες ορθοδοντικές και ορθοπεδικές τεχνικές 
και περιλαμβάνουν τις τεχνικές είβηάειτ) θάςβννίδθ, δίΓβίςΠί-ννίΓβ, 
Θβςπιβηίθά, ΙίρΜ-ίΜίθ καθώς και την χρήση λειτουργικών /ορθο¬ 
πεδικών μηχανημάτων. 

Ο μεταπτυχιακός φοιτητής ξεκινά με τον ελάχιστο αριθμό 
30-50 ασθενών και κατά την τριετή εκπαίδευση του αναλαμβάνει 
ή και συμετέχει στην θεραπεία 100 τουλάχιστον ασθενών. 

Η θεραπεία των ασθενών επιτελείται απο τους μεταπτυχιακούς 
φοιτητές με την συνεχή επίβλεψη και καθοδήγηση μελών του 
Δ.Ε.Π. 

Της ενάρξεως της θεραπείας, προηγείται συλλογή επεξεργα¬ 
σία και ανάλυση από τον μεταπτυχιακό φοιτητή όλων των απαι- 
τουμένων διαγνωστικών στοιχείων και πραγματοποιείται ο προ¬ 
γραμματισμός της θεραπευτικής αγωγής σε συνεργασία με το 
αντίστοιχο μέλος του Δ.Ε.Π. που θα επιβλέπει και θα καθοδηγεί 
την θεραπεία του ασθενούς. 

Η κλινική άσκηση περιλαμβάνει 20 ώρες εβδομαδιαίας απασχό¬ 
λησης, μη συμπεριλαμβανομένων των κλινικών σεμιναρίων και 
της συζήτησης των σχεδίων θεραπείας που συμπληρώνουν τις 
υπόλοιπες 10 ώρες εβδομαδιαίας κλινικής εκπαίδευσης. 

Κατά την διάρκεια του πρώτου εξαμήνου του μεταπτυχιακού 
προγράμματος η κλινική εκπαίδευση αντικαθίσταται από ένα 
εντατικό προπαρασκευαστικό πρόγραμμα το οποίο εισάγει τους 
μεταπτυχιακούς φοιτητές στις αρχές της ορθοδοντικής εμβιομη- 
χανικής, διάγνωσης και προγραματισμού θεραπείας και περιλαμ¬ 
βάνει τις πρακτικές ασκήσεις που περιγράφονται στο άρθρο 5(α). 

Οι μεταπρυχιακοί φοιτητές συμμετέχουν στην προπτυχιακή εκ¬ 
παίδευση των τεταρτοετών και πεμπτοετών φοιτητών της Οδο- 
νταιτρικής με απασχόληση που δεν υπερβαίνει το 10% του συνο¬ 
λικού χρόνου των μεταπτυχιακών σπουδών των σαν μέρος της 
κλινικής και εργαστηριακής εκπαίδευσής τους. Οι διδακτικές 
υποχρεώσεις των μεταπτυχιακών φοιτητών περιλαμβάνουν κλι¬ 
νική εργασία, προετοιμασία υλικών διδασκαλίας και διαλέξεις. 

(γ) Ερευνητικές δραστηριότητες. 

Κάθε μεταπτυχιακός φοιτητής υποχρεούται όπως πραγματο¬ 
ποιήσει μία ερευνητική εργασία την οποία και θα παρουσιάσει στο 
τέλος των 6 διδακτικών εξαμήνων από την μορφή διπλωματικής 
εργασίας. Η εργασία αυτή μπορεί να είναι μια απλή κλινική ή πει¬ 
ραματική μελέτη ή μία εκτεταμένη βιβλιογραφική ανασκόπηση 
και βαθμολογείται από 0 έως 10. Προβιβάσιμος βαθμός θεωρεί¬ 
ται το 6 και οι μεγαλύτεροι του. 

(δ) Διάφορες άλλες δραστηριότητες. 

Πρόσθετες εκπαιδευτικές δραστηριότητες για τους μεταπτυ¬ 
χιακούς φοιτητές μπορούν να αποτελούν τα σεμινάρια και οι δια¬ 
λέξεις που συνδιοργανώνονται από τοΕργαστήριο της Ορθοδο¬ 
ντικής του Α.Π.Θ. με άλλους ανεγνωρισμένους οδοντιατρικός ή 


ορθοδοντικούς φορείς. Επίσης οι μεταπτυχιακοί φοιτητές ενθα- 
ρύνονται όπως παρακολουθούν και συμμετέχουν σε συνέδρια, 
συμπόσια ή σεμινάρια. 

(ε) Αναλυτικό πρόγραμμα, ώρες διδασκαλίας και διδακτικές μο¬ 
νάδες (Δ.Μ.). 



Ο 

Ε 

■η 

Δ.Μ. 

Εξά¬ 

μηνο 

1. Γ ενικά βιολογικά & ιατρικά θέματα 

2 Αρχές ορθοδοντικής 

140 

8 

Ιο 

εκβιομηχανικής 

3. Αρχές ορθοδοντικής διάγνωσης 

140 

8 

Ιο 

και προγραμματισμού θεραπείας 

140 

8 

Ιο 

4. Βασικά ορθοδοντικά θέματα 

210 

12 

2ο 

5. Κλινική άσκηση 

420 

24 

2ο 

6. Γ ενικά ορθοδοντικά θέματα 

140 

8 

3ο 

7. Κλινική άσκηση 

280 

16 

3ο 

8. Ορθοδοντικές τεχνικές 

210 

12 

4ο 

9. Κλινική άσκηση 

10. θεραπείες με την συνεργασία 

420 

24 

4ο 

διαφόρων ειδικοτήτων 

11. Αντιμετώπιση γενικ. θεμάτων 

105 

6 

5ο 

υγείας και ασφάλειας 

35 

2 

5ο 

9. Κλινική άσκηση 

13. Συγκεκριμένες θεραπευτικές 

280 

16 

5ο 

μέθοδοι 

14. Λειτουργία και οργάνωση 
ορθοδοντικών ιατρείων- Προβλή¬ 
ματα δεοντολογίας 

175 

10 

6ο 

και ηθικής 

35 

2 

6ο 

15. Κλινική άσκηση 

420 

24 

6ο 


Για το Διδακτορικό Δίπλωμα 

Μετά την απόκτηση του μεταπτυχιακού Διπλώματος Ειδίκευ¬ 
σης στην Ορθοδοντική και εφ' όσον δεν εφαρμοσθεί το δικαίωμα 
που παρέχεται από το άρθρο 5 του παρόντος, ο μεταπτυχιακός 
φοιτητής που ενδιαφέρεται για εκπόνηση διδακτορικής διατριβής 
στην ως άνω ειδικότητα υποβάλλει αίτηση στη Γραμματεία του 
Τμήματος οδοντιατρικής του Α.Π.Θ. Σε περίπτωση που υπάρχουν 
κενές θέσεις αίτηση μπορούν να υποβάλλουν και οι αναφερόμε- 
νοι στο άρθρο 4 του παρόντος. 

Η συμβουλευτική επιτροπή σε συνεργασία με τον υποψήφιο 
καθορίζει το θέμα της διατριβής. Η χρονική διάρκεια για την εκπό¬ 
νηση της διατριβής δεν μπορεί να είναι μικρότερη από 6 ακαδη¬ 
μαϊκά εξάμηνα από την ημερομηνία καθορισμού του θέματος. 

Η συμβουλευτική επιτροπή σε συνεργασία με τον υποψήφιο 
υποβάλλει έκθεση προόδου στο Δ.Σ. του Τμήματος Οδοντιατρι¬ 
κής του Α.Π.Θ. στο τέλος του κάθε χρόνου. 

Η συμβουλευτική επιτροπή μπορεί να απαιτήσει από τον μετα¬ 
πτυχιακό φοιτητή όπως παρακολουθήσει συγκεκριμένα μαθή¬ 
ματα ή πραγματοποιήσει κάποια εργαστηριακή εκπαίδευση, εφ’ 
όσον θεωρεί ότι για την επιτυχή εκπόνηση της διατριβής απαιτεί¬ 
ται η απόκτηση επιπλέον γνώσεων. 

Η συμβουλευτική επιτροπή μετά την αξιολόγηση του επιστημο¬ 
νικού έργου του υποψηφίου και εφ’ όσον κρίνει ότι τούτο ολοκλη¬ 
ρωθεί επιτρέπει τη συγγραφή της διατριβής. Η περαιτέρω διαδι¬ 
κασία και τελική κρίση γίνεται με τα οριζόμενα στο εδάφιο 3 της 
παραγράφου 1 του άρθρου 13 του νόμου υπ' αριθμ. 2083/92. 
Εσωτερικός κανονισμός λειτουργίας του Προγράμματος που κα¬ 
ταλήγει στο Μεταπτυχιακό Δίπλωμα Ειδίκευσης στην Ορθοδο¬ 
ντική: 

Κατά την διάρκεια των 6 πρώτων εξαμήνων του προγράμματος 
που καταλήγει στο Μεταπτυχιακό Δίπλωμα Ειδίκευσης στην Ορ¬ 
θοδοντική η λειτουργία και οι δραστηριότητες των μεταπτυχιακών 
φοιτητών καθορίζονται και ελέγχονται από εσωτερικό κανονισμό 
λειτουργίας που έχει εκπονηθεί από το Εργαστήριο της Ορθοδο¬ 
ντικής του Α.Π.Θ. το Πρόγραμμα Μεταπτυχιακών Σπουδών στην 
Ορθοδοντική απαιτεί παρακολούθηση των 6 διδακτικών εξαμή¬ 
νων. Σε περίπτωση όμως που διαπιστωθεί από το Εργαστήριο της 
Ορθοδοντικής ότι ένας μεταπτυχιακός φοιτητής παρουσιάζει ελ- 

λείψεις στη θεωρητική κατάρτιση και κλινική ικανάτητα, είναι δυ¬ 
νατή η παράταση του χρόνου μεταπτυχιακών σπουδών του. Όλες 
οι διαλέξεις, σεμινάρια και πρακτικές ασκήσεις όπως επίσης και 
ολόκληρη η κλινική εκπαίδευση που έχουν προγραμματισθεΙ για 
παρακολούθηση στο πρόγραμμα είναι υποχρεωτικό όπως παρα- 
κολουθηθούν από όλους τους μεταπτυχιακούς φοιτητές. 
Οποιοσδήποτε εξαίρεση απαιτεί προηγούμενη γραπτή έγκριση 
από τον Διευθυντή του Εργαστηρίου Ορθοδοντικής ή τον Διευθυ¬ 
ντή του Προγράμματος Μεταπτυχιακών Σπουδών στην Ορθοδο¬ 
ντική, σε περίπτωση παυ στις δύο αυτές θέσεις υπάρχουν διαφο¬ 
ρετικά άτομα. Αδικαιολόγητες απουσίες από το πρόγραμμα επι¬ 
βάλουν την παρακολούθηση κατά τον επόμενο κύκλο του προ¬ 
γράμματος των αντιστοίχων διαλέξεων, σεμιναρίων, πρακτικών 
ασκήσεων και κλινικών δραστηριοτήτων που απωλέσθησαν. Κάθε 
μεταπτυχιακός φοιτητής υποχρεούται να ακολουθεί λεπτομερώς 
τον κανονισμό λειτουργίας της μεταπτυχιακής κλινικής του Εργα¬ 
στηρίου Ορθοδοντικής του Α.Π.Θ. 

Κατά το τέλος του 6ου διδακτικού εξαμήνου, κάθε μεταπτυχια¬ 
κός φοιτητής πρέπει να κατέχει τα αρχικά, τελικά ή προόδου 
πλήρη διαγνωστικά στοιχεία όλων των ασθενών του πριν μεταφέ¬ 
ρει τους ασθενείς του στους νέους μεταπτυχιακούς φοιτητές. 
Επίσης απαιτείται όπως πραγματοποιθεί μία γραπτή περιγραφή 
της πραγματοποιηθείσας από αυτόν θεραπείας κάθε ασθενούς. 

Η συμμετοχή των μεταπτυχιακών φοιτητών στο Πρόγραμμα 
Μεταπτυχιακών Σπουδών στην Ορθοδοντική του Α.Π.Θ. συνεπά¬ 
γεται την αποδοχή όλων των σημείων του εσωτερικού κανονισμού 
λειτουργίας του και του κανονισμού λειτουργίας της μεταπτυχια¬ 
κής κλινικής του Εργαστηρίου Ορθοδοντικής του ΑΠΘ. Παρα¬ 
βίαση των ανωτέρω κανονισμών συνεπάγεται την επιβολή κυρώ¬ 
σεων ή και τη διαγραφή του μεταπτυχιακού φοιτητή από το πρό¬ 
γραμμα. 

Κατά το τέλος κάθε διδακτικού εξαμήνου πραγματοποιούνται 
εξετάσεις και αξιολόγηση των μεταπτυχιακών φοιτητών από τους 
διδάσκοντες. Μετά το πέρας του 6ου διδακτικού εξαμήνου υπάρ¬ 
χει τελική εξέταση από επιτροπή των μελών του Δ.Ε.Π. του Εργα¬ 
στηρίου Ορθοδοντικής του Α.Π.Θ. που εδίδαξαν στο πρόγραμμα. 
Μέρος της τελικής εξέτασης αποτελεί η παρουσίαση θεραπευ¬ 
μένων περιπτώσεων μέσω της παρουσίασης, ανάλυσης και αξιο¬ 
λόγησης των διάφορων στοιχείων διάγνωσης, προόδου και περά- 
τωσης. 

Ο τελικός βαθμός του Μεταπτυχικαού Διπλώματος Ειδίκευσης 
στην ορθοδοντική είναι ο μέσος όρος που προκύπτει από τον 
μέσο όρο των βαθμών των 6 διδακτικών εξαμήνων και τον βαθμό 
της τελικής εξέτασης. Η βαθμολογία κυμαίνεται από Ο έως 10. 
Προβιβάσιμος βαθμός για κάθε εξέταση θεωρείται το 6 και οι με¬ 
γαλύτεροι του. 

Αρθρο 7 

Αριθμός Εισακτέων 

Ο αριθμός εισακτέων στο πρόγραμμα για την απόκτηση του 
Μεταπτυχιακού Διπλώματος Ειδίκευσης στην Ορθοδοντική ορί¬ 
ζεται σε 4 άτομα ανά τριετία σπουδών. Ειδικά για την έναρξη της 
πρώτης τριετίας του προγράμματος μεταπτυχιακών σπουδών ο 
αριθμός των εισακτέων ορίζεται σε 6 άτομα. Με το τέλος των 
πρώτων 6 διδακτικών εξαμήνων και την απονομή του Μεταπτυ¬ 
χιακού Διπλώματος Ειδίκευσης στην Ορθοδοντική, το πρόγραμμα 
επαναλαμβάνεται καθιστώντας έτσι δυνατή την εισαγωγή 4 νέων 
μεταπτυχιακών φοιτητών. 

Απαραίτητες προϋποθέσεις για την επιλογή των υποψηφίων 
μεταπτυχιακών φοιτητών στο ανωτέρω πρόγραμμα είναι οι εξής: 

Κατοχή πτυχίου της Οδοντιατρικής Α.Ε.Ι. της ημιδαπής ή ισοτί¬ 
μου της αλλοδαπής. 

Ύπαρξη διετούς τουλάχιστον οδοντιατρικής κλινικής εμπειρίας 
που προσμετράται μόνο έπειτα από την απόκτηση του πτυχίου 
της Οδοντιατρικής. 

Επαρκής γνώση μίας τουλάχιστον ξένης γλώσσας από την Αγ¬ 
γλικήν, Γερμανικήν και Γαλλικήν. Ειδικά η γνώση της Αγγλικής θα 
θεωρηθεί ιδιαίτερης σημασίας επειδή στην γλώσσα αυτή υπάρχει 
η πιό εκτεταμένη βιβλιογραφία στο αντικείμενο του παρόντος με¬ 
ταπτυχιακού προγράμματος. Η πιστοποίηση της γνώσης της ξέ¬ 


νης γλώσσας προκύπτει από επισήμους τίτλους σπουδών ή εξε¬ 
τάσεων ή από αξιολόγηση από επιτροπή που ορίζει το Εργαστήριο 
Ορθοδοντικής. Οι αλλοδαποί υποψήφιοι μεταπτυχιακοί φοιτητές 
πρέπει να γνωρίζουν επαρκώς μία τουλάχιστον από τις ως άνω ξέ¬ 
νες γλώσσες και επί πλέον την Ελληνική. 

Η επιλογή των μεταπτυχιακών φοιτητών πραγματοποιείται από 
την Επιτροπή Επιλογής που προτείνεται από το Εργαστήριο Ορ¬ 
θοδοντικής και επικυρώνεται από την Γ.Σ.Ε.Σ. Πληροφορίες σχε¬ 
τικά με το Μεταπτυχιακά Πρόγραμμα Σπυδών στην Ορθοδοντική 
και την ημερομηνία λήξης υποβολής αιτήσεων θα παρέχονται από 
το Εργαστήριο Ορθοδοντικής και την Γραμματεία του Τμήματος 
Οδοντιατρικής του Α.Π.Θ. και θα δημοσιεύονται στο Ενημερω¬ 
τικό Δελτίο της Ελληνικής Οδοντιατρικής Ομοσπονδίας ή στον 
ημερήσιο τύπο (μία εφημερίδα Θεσσαλονίκης και μία Αθηνών) σε 
χρόνο προγενέστερο της ημερομηνίας λήξης των αιτήσεων υπο¬ 
βολής υποψηφιότητας. Η υποβολή των αιτήσεων γίνεται στην 
Γραμματεία του Τμήματος Οδοντιατρικής του Α.Π.Θ. και πραγμα¬ 
τοποιείται με την συμπλήρωση ειδικού εντύπου και συνοδεύεται 
από όλα τα σχετικά πιστοποιητικά εντός δύο μηνών από την ημε¬ 
ρομηνία δημοσίευσης στον ημερήσιο τύπο. 

Κριτήρια επιλογής τα οποία συνεκτιμώνται από την Επιτροπή 
Επιλογής είναι: 

Ο βαθμός του πτυχίου Οδοντιατρικής. 

Η επίδοση του υποψηφίου στο προπτυχιακό επίπεδο στην Ορ¬ 
θοδοντική. 

Ύπαρξη άλλων μεταπτυχιακών σπουδών ή τίτλων. 

Η προηγούμενη κλινική προϋπηρεσία. 

Η ύπαρξη ερευνητικών εργασιών, δημοσιεύσεων και παρουσιά¬ 
σεων. 

Συστατικές επιστολές και 

Προσωπική συνέντευξη του υποψηφίου. 

Ως πρώτο έτος έναρξης του μεταπτυχιακού τούτου προγράμ¬ 
ματος καθορίζεται το ακαδημαϊκό έτος 1994 - 95. 

Αρθρο 8 
Προσωπικό 

Για την εκπαίδευση των μεταπτυχιακών φοιτητών όσο αφορά 
την απόκτηση Μεταπτυχιακού Διπλώματος Ειδίκευσης στην Ορ¬ 
θοδοντική ή Διδακτορικού Διπλώματος, και την υποστήριξη των 
προγραμμάτων αυτών θα χρησιμοποιηθεί το υπάρχον επιστημο¬ 
νικό και λοιπό προσωπικό του Εργαστηρίου της Ορθοδοντικής, 
ήτοι 8 μέλη Δ.Ε.Π. όλων των βαθμιδών και 4 μέλη Ε.Δ.Τ.Π. με την 
συνεργασία όπου χρειάζεται αρμοδίων μελών Δ.Ε.Π. άλλων τμη¬ 
μάτων καθώς επίσης και επιστημόνων ανεγνωρισμένου κύρους, 
Ελλήνων και ξένων από το εξωτερικό. 

Αρθρο 9 

Υλικοτεχνική Υποδομή 

Γ ια την έναρξη του μεταπτυχιακού προγράμματος η υπάρχουσα 
και προγραμματισμένη υλικοτεχνική υποδομή του εργαστηρίου 
της Ορθοδοντικής επαρκεί με την προοπτική μελλοντικής συ¬ 
μπλήρωσής και βελτίωσης καθώς επίσης και την διάθεση απαραί¬ 
τητων χώρων στην νέα πτέρυγα του Οδοντιατρικού Τ μήματος. 

Πιο συγκεκριμένα το Εργαστήριο της Ορθοδοντικής θα διαθέ¬ 
σει στους μεταπτυχιακούς φοιτητές τις κάτωθι αίθουσες, εγκα¬ 
ταστάσεις και μηχανήματα: 

(1) Αίθουσα αναγνωστηρίου και σεμιναρίων (1ος όροφος). 

(2) Αίθουσα βιβλιοθήκης (1 ος όροφος). 

(3) Τρεις κλινικές με 9, 4 και 3 οδοντιατρικές μονάδες αντί¬ 
στοιχα (ΙΟς και 4ος όροφος) 

(4) Εξεταστήριο (4ος όροφος) 

(5) Πλήρως εξοπλισμένο οδοντοτεχνικό εργαστήριο (1ος όρο¬ 
φος) 

(6) Ακτινολογικό εργαστήριο που περιλαμβάνει μηχανήματα λή¬ 
ψης πανοραμικών, κεφαλομετρικών, δΤΑΤυδ και ενδοστοματι- 
κών ακτινογραφιών και εγκαταστάσεις φωτογράφησης ασθε¬ 
νών. 

(7) Αίθουσα ηλεκτρονικών υπολογιστών και ηλεκτρονικής κε- 
φαλομετρίας (4ος όροφος) 

Αρθρο 10 

Διάρκεια Λειτουργίας 

Το Πρόγραμμα Μεταπτυχιακών Σπουδών στην Ορθοδοντική 
του Α.Π.Θ. προβλέπεται να λειτουργεί σε μόνιμη βάση, αναθεω¬ 
ρούμενο κάθε πέντε έτη, εφ, όσον θεωρείται σκόπιμο. 

Αρθρο 11 

Κόστος Λειτουργίας και Πόροι 

Για την εύρυθμη λειτουργία του Προγράμματος Μεταπτυχια¬ 
κών Σπουδών στην Ορθοδοντική προβλέπονται οι εξής πόροι και 
κόστος: 

1. Πόροι: 

(α) Νοσήλεια ορθοδοντικής θεραπείας ασθενών: Υπολογίζεται 
ότι κατά τη διάρκεια του τριετούς προγράμματος κάθε ένας από * 
τους 4 μεταπτυχιακούς φοιτητές θα αναλάβει τη θεραπεία 100 
περίπου ασθενών με μέσο όρο νοσηλείου 80.000 δρχ. Ένα εισό¬ 
δημα 32.000.000 δρχ. υπολογίζεται να εισπραχθεί κατά τη διάρ¬ 
κεια των τριών ετών από τα νοσήλεια. 

(β) Δίδακτρα παρακολούθησης του προγράμματος: Κάθε μετα¬ 
πτυχιακός φοιτητής υποχρεούται όπως καταβάλει δίδακτρα για 
την κάλυψη μέρους των εξόδων της εκπαίδευσής του. Το ποσόν 
αυτό καθορίζεται για μεν τους Έλληνες ή τους υπηκόους χωρών 
της ΕΟΚ στο ποσό των 1.500.000 δρχ. και για τα τρία έτη σπου¬ 
δών και για τους υπηκόους όλων των άλλων χωρών στο ποσό των 
3.000.000 δρχ. Τα ποσά αυτά μετά την πρώτη τριετία είναι δυνα¬ 
τόν ανάλογα των συνθηκών να μεταβληθούν. Τα δίδακτρα θα κα¬ 
ταβάλλονται σε δύο ισόποσες δόσεις, μία κατά την έναρξη του 
πρώτου διδακτικού εξαμήνου και την άλλη κατά το τέλος του δευ¬ 
τέρου διδακτικού εξαμήνου. Απαλάσσονται της υποχρέωσης κα¬ 
ταβολής των διδάκτρων όσοι μεταπτυχιακοί φοιτητές παρακο¬ 
λούθησαν το Άτυπο Μεταπτυχικό Πρόγραμμα της Ορθοδοντικής 
του Οδοντιατρικού Τμήματος του Α.Π.Θ. 

2. Κόστος λειτουργίας: 

(α) Όπως αναφέρεται στα άρθρα 8 και 9 το μεγαλύτερο μέρος 
του προσωπικού και της υλικοτεχνικής υποδομής που θα χρησι¬ 
μοποιηθεί για τη λειτουργία του Προγράμματος Μεταπτυχιακών 
Σπουδών στην Ορθοδοντική υπάρχει σήμερα στο Εργαστήριο Ορ¬ 
θοδοντικής του Α.Π.Θ. ή έχει ήδη προγραμματισθεί να αποκτη¬ 
θεί. 

(β) Το κόστος της υλικοτεχνικής υποδομής που θα απαιτηθεί 
από το ΥΠ.Ε.Π.Θ. επί πλέον της ήδη υπάρχουσας, ανέρχεται στο 
ποσό των 7.500.000 δρχ. ήτοι 1.500.000 χ 5 έτη. Το ποσό αυτό 
θα δαπανηθεί για την αγορά αναλωσίμων ορθοδοντικών υλικών 
για την έναρξη της κλινικής θεραπείας των ασθενών, για εξοπλι¬ 
σμό γραφείων, αγορά τροχήλατων εργαλειοθηκών υποστήριξης 
των οδοντιατρικών εδρών, συσκευές αποστείρωσης και καθαρι¬ 
σμού των εργαλείων, μηχάνημα ανάμιξης αποτυπωτικών υλικών, 
ενός ηλεκτρονικού υπολογιστή με εκτυπωτή και κατάλληλο πρό¬ 
γραμμα υποστήριξης για την αρχειοθέτηση των ασθενών, λει¬ 
τουργία κλινικής κ.λπ. 

(γ) Μέρος των πόρων της παρ. 1 θα χρησιμοποιηθεί για την 
πρόσληψη με σχέση εργασίας ιδιωτικού δικαίου ορισμένου χρό¬ 
νου μίας ή δύο νοσοκόμων και μίας γραμματέας - προγραμματί- 
στριας. 

(δ) Τα ετήσια λειτουργικά έξοδα του προγράμματος που σχετί¬ 
ζονται με την κλινική, γραμματειακή και άλλη υλικοτεχνική υπο¬ 
στήριξη θα καλύπτονται από τους προαναφερθέντες πόρους. 

Άρθρο 12 

Μεταβατικές Διατάξεις 

Γ ια τους εκπονούντες διδακτορική διατριβή πριν την ισχύ του 
παρόντος προγράμματος μεταπτυχιακών σπουδών στην Ορθοδο¬ 
ντική του Α.Π.Θ. εφαρμόζεται η διάταξη του άρθρου 14 παρ. 1 
του Ν. 2083/92. Οι υποψήφιοι αυτοί οφείλουν να ολοκληρώσουν 
την εκπόνηση της διδακτορικής διατριβής των εντός 6 ετών από 
την ημερομηνία ισχύος της ως άνω απόφασης. Σε αντίθετη περί¬ 
πτωση χάνεται η ιδιότητα του υποψηφίου διδάκτορα. 


Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 19 Απριλίου 1994 

Ο ΥΠΟΥΡΓΟΣ 

ΔΗΜ. ΦΑΤΟΥΡΟΣ 
-♦- 

Αριθ. Φ.124/Β2-1346(1) (2) 

Άδεια κατοχής Β' θέσης στον Ηλία Πλασκοβίτη 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή και τη 
λειτουργία των Ανωτάτων Εκπαιδευτικών Ιδρυμάτων «όπως συ¬ 
μπληρώθηκε με την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π.Δ. (ΦΕΚ 157/29.11.83 τ.Α ). 

3. Το αριθμ. 129/10.4.1991 Π.Δ. (ΦΕΚ 52/11.4.91 τ.Α'). 

4. Τα αριθμ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α). 

6. Το αριθμ. 1437/30.3.94 έγγραφο του Παν/μου Πατρών. 

7. Τις διατάξεις του άρθρου 28 παρ. 10 τ.Ν. 2083/ΦΕΚ 159/ 
21.9.92 τ.Β' 

8. Την αριθ. Η/11086/4.11.93 απόφαση εκχώρισης αρμοδιο¬ 
τήτων στην Υφυπουργό του ΥΠΕΠΘ (ΦΕΚ 842/4.11.93 τ.β'), 
αποφασίζουμε: 

Παρέχουμε την άδεια στον Ηλία Πλασκοβίτη επίκουρο καθη¬ 
γητή του τμήματος Οικονομικών Επιστημών του Παν/μίου Πα¬ 
τρών προκειμένου να κατέχει και τη θέση του Γενικού Γραμματέα 
στο Υπουργείο Εθνικής Οικονομίας από 1.11.93 για το σκοπό 
αυτό του χορηγούμε και άδεια απουσίας από τα διδακτικά και 
ερευνητικά του καθήκοντα. 

Η άδεια ισχύει από την ημέρα ανάληψης των καθηκόντων της 
δεύτερης θέσης ή της έναρξης της δεύτερης απασχόλησης, εφό¬ 
σον είχε προηγηθεί η υποβολή αίτησης χορήγησης της σχετικής 
άδειας, αλλιώς από την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να 
υπερβαίνει σε καμιά περίπτωση το ανώτατο όριο απολαβών του 
άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο των 
κάθε είδους ακαθάριστων αποδοχών της οργανικής του θέσης 
και το σύνολο των κάθε είδους ακαθάριστων αποδοχών της άλλης 
θέσης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 20 Απριλίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ. Φ.124/Β2-1346 (2) (3) 

Άδεια κατοχής Β' θέσης στο Δημήτριο Δαμιανό 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή και τη 
λειτουργία των Ανωτάτων Εκπαιδευτικών Ιδρυμάτων «όπως συ¬ 
μπληρώθηκε με την παρ. 6 του άρθρου 48 του Ν. 1404/83. 

2. Το αριθμ. 459/2.11.83 Π.Δ. (ΦΕΚ 157/29.11.83 τ.Α ). 

3. Το αριθμ. 129/10.4.199Τ Π.Δ. (ΦΕΚ 52/11.4.91 τ.Α ). 

4. Τα αριθμ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ.Α'). 

6. Το αριθμ. 1437/30.3.94 έγγραφο του Παν/μίου Πατρών. 

7. Τις διατάξεις του άρθρου 28 παρ. 10 τ.Ν. 2083/ΦΕΚ 159/ 
21.9.92 τ.Β' 

8. Την αριθ. Η/11086/4.11.93 απόφαση εκχώρισης αρμοδιο¬ 
τήτων στην Υφυπουργό του ΥΠΕΠΘ (ΦΕΚ 842/4.11.93 τ.β'), 
αποφασίζουμε: 

Παρέχουμε την άδεια στον Δημήτριο Δαμιανό αναπληρωτή κα¬ 
θηγητή του τμήματος Οικονομικών Επιστημών του Παν/μίου Πα- 
τρών προκειμένου να κατέχει και τη θέση του Γενικού Γραμματέα 
στο Υπουργείο Γεωργίας από 5.11.93, για το σκοπό αυτό του χο¬ 
ρηγούμε και άδεια απουσίας από τα διδακτικά και ερευνητικά του 
καθήκοντα. 

Η άδεια ισχύει από την ημέρα ανάληψης των καθηκόντων της 
δεύτερης θέσης ή της έναρξης της δεύτερης απασχόλησης, εφό¬ 
σον είχε προηγηθεί η υποβολή αίτησης χορήγησης της σχετικής 
άδειας, αλλιώς από την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να 
υπερβαίνει σε καμιά περίπτωση το ανώτατο όριο απολαβών του 
άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο των 
κάθε είδους ακαθάριστων αποδοχών της οργανικής του θέσης 
και το σύνολο των κάθε είδους ακαθάριστων αποδοχών της άλλης 
θέσης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 20 Απριλίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 
-♦- 

Αριθ. ΥΠΠΟ/ΔΙΛΑΠ/Γ/592/18905 (4) 

Χαρακτηρισμός ως ιστορικού διατηρητέου μνημείου του παλιού 
Δημοτικού Σχολείου κοινότητας Άσσου Ν. Κορινθίας με τον 
περιβάλλοντα χώρο του στα όρια του οικοπέδου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών οργά¬ 
νων που δημοοιεύθηκε στο ΦΕΚ 137/τα/26.7.85. 
β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικο¬ 
δομημάτων και έργων τέχνης μεταγενεστέρων του 1830. 

δ) του Ν. 2039 «περί Κύρωσης της Σύμβασης για την προστασία 
της Αρχιτεκτονικής κληρονομιάς της Ευρώπης (ΦΕΚ 61 /Α/ 
13.4.92). 

ε) του Π.Δ. 941/77 «περί οργανισμού του ΥΠΠΕ». 
στ) του Ν. 1943/91 «περί εκσυγχρονισμού της οργάνωσης και 
λειτουργίας της Δημόσιας Διοίκησης, αναβάθμιση του προσωπι¬ 
κού της και άλλες συναφείς διατάξεις που δημοοιεύθηκε στο 
ΦΕΚ 50/τα/11.4.91. 

2. Την Διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού 
και τους Προϊσταμένους Υπηρεσιών του ίδιου Υπουργείου (ΦΕΚ 
210/ΤΒ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/28.11.91 
Υπουργική Απόφαση «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους Γεν. 

Γ ραμματείς Γ εν. Δ/ντές και Προϊσταμένους των Δ/νσεων, Τ μημά- 
των και Γ ραφείων της Κεντρικής Υπηρεσίας του ΥΠ.ΠΟ 

4. Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλου 

6 Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 3/27.1.94 αποφασίζουμε: 

Χαρακτηρίζουμε ως ιστορικό διατηρητέο μνημείο το παλιό Δη¬ 
μοτικό Σχολείο της Κοινότητας Άσσου Ν. Κορινθίας μαζί με τον 
περιβάλλοντα χώρο του στα όρια του οικοπέδου, διότι αφ’ ενός 
αποτελεί αντιπροσωπευτικό δείγμα διτάξιου σχολικού κτιρίου των 


αρχών του αιώνα, το οποίο ακολουθεί συγκεκριμένη και ενιαία για 
όλη την Ελλάδα τυπολογία, όπως διαμορφώνεται από τον νομο- 
μηχανικ-ό Δημ. Καλλία κα αφ’ ετέρου είναι άμμεσα συνδεδεμένο 
με τις μνήμες των κατοίκων της περιοχής. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 15 Μαρτίου 1994 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/706/18906 (5) 

Χαρακτηρισμός ως ιστορικού διατηρητέου μνημείου του καφε¬ 
νείου «ΚΕΝΤΡΟΝ», στην Κεντρική πλατεία του Πύργου Ν. 
Ηλείας ιδ. Δήμου Πύργου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών οργά¬ 
νων που δημοοιεύθηκε στο ΦΕΚ 137/τα/26.7.85. 

β) του άρθρου 52 του Ν. 5351 /1932 «περί Αρχαιοτήτων». 

γ) του Ν. 1469/50 «περί προστασίας ειδικής κατηγορίας οικο¬ 
δομημάτων και έργων τέχνης μεταγενεστέρων του 1830. 

δ) του Ν. 2039 «περί Κύρωσης της Σύμβασης για την προστασία 
της Αρχιτεκτονικής κληρονομιάς της Ευρώπης (ΦΕΚ 61/Α/ 
13.4.92). 

ε) του Π.Δ. 941 /77 «περί οργανισμού του ΥΠΠΕ». 

στ) του Ν. 1943/91 «περί εκσυγχρονισμού της οργάνωσης και 
λειτουργίας της Δημόσιας Διοίκησης, αναβάθμιση του προσωπι¬ 
κού της και άλλες συναφείς διατάξεις που δημοοιεύθηκε στο 
ΦΕΚ 50/τα/11.4.91. 

ζ) Του Ν. 2190/94 περί σύστασης ανεξάρτητης αρχής για την 
επιλογή προσωπικού και ρύθμιση θεμάτων διοίκησης που δημο- 
σιεύθηκε στο ΦΕΚ 28/τ.Α'/3.3.1994. 

2. Την Διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού 
και τους Προϊσταμένους Υπηρεσιών του ίδιου Υπουργείου (ΦΕΚ 
210/τβ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/28.11.91 
Υπουργική Απόφαση «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους Γεν. 
Γ ραμματείς Γ εν. Δ/ντές και Προϊσταμένους των Δ/νσεων, Τ ρημά¬ 
των και Γ ραφείων της Κεντρικής Υπηρεσίας του ΥΠ.ΠΟ 

4. Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλου 

6 Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 4/3.2.94 αποφασίζουμε: 

Χαρακτηρίζουμε ως ιστορικό διατηρητέο μνημείο το καφενείο 
«ΚΕΝΤΡΟΝ» στην κεντρική πλατεία το Πύργου Ν. Ηλείας, ιδιο¬ 
κτησίας Δήμου Πύργου διότι πρόκειται για αξιόλογο λιθόκτιστο 
κτίριο που κατασκευάσθηκε το 1880 και στεγάζει ένα από τα πα- 
λαιότερα καφενεία της πόλης. Απετέλεσε και αποτελεί τόπο συ¬ 
νάντησης και κοινωνικής συναναστροφής των κατοίκων της πό¬ 
λης και είναι άμεσα συνδεδεμένο με τις μνήμες των κατοίκων της 
περιοχής. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 29 Μαρτίου 1994 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 

Αρι θ ΥΠΠΟ/ΔΙΛΑΠ/Γ/480/18908 (6) 

Χαρακτηρισμός ως έργων τέχνης τριών κτιρίων με τον περιβάλλο¬ 
ντα χώρο τους στην παλιά πάλης της Ξάνθης α) στην οδό Χα- 
σιρτζόγλου 2, ιδ. κληρονόμων Αβεντίν Μενεντιάν, β) στην οδό 
Χασιρτζόγλου 8 ιδ. κληρονόμων Λεονταρίδη, γ) στην οδό Τα¬ 
ξιαρχών 2 ιδ. κληρονόμων Στεφάνου Μπλάτσιου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών οργά¬ 
νων που δημοσιεύθηκε στο ΦΕΚ 137/τα/26.7.85. 

β) του άρθρου 52 του Ν. 5351 /1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικο¬ 
δομημάτων και έργων τέχνης μεταγενεστέρων του 1830. 

δ) του Ν. 2039 «περί Κύρωσης της Σύμβασης για την προστασία 
της Αρχιτεκτονικής κληρονομιάς της Ευρώπης (ΦΕΚ 61 /Α/ 
13.4.92). 

ε) του Π.Δ. 941/77 «περί οργανισμού του ΥΠΓΙΕ». 
στ) του Ν. 1943/91 «περί εκσυγχρονισμού της οργάνωσης και 
λειτουργίας της Δημόσιας Διοίκησης, αναβάθμιση του προσωπι¬ 
κού της και άλλες συναφείς διατάξεις που δημοσιεύθηκε στο 
ΦΕΚ 50/τα/11.4.91. 

ζ) Του Ν. 2190/94 περί σύστασης ανεξάρτητης αρχής για την 
επιλογή προσωπικού και ρύθμιση θεμάτων διοίκησης που δημο¬ 
σιεύθηκε στο ΦΕΚ 28/τ.Α /3.3.94. 

2. Την Διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού 
και τους Προϊσταμένους Υπηρεσιών του ιδίου Υπουργείου (ΦΕΚ 
210/τβ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/28.11.91 
Υπουργική Απόφαση «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους Γεν. 
Γραμματείς Γεν. Δ/ντές και Προϊσταμένους των Δ/νσεων, Τμημά¬ 
των και Γ ραφείων της Κεντρικής Υπηρεσίας του ΥΠ.ΠΟ 

4. Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλου 

6 Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 1 /13.1.94 αποφασίζουμε: 

Χαρακτηρίζουμε ως έργα τέχνης τα παρακάτω κτίρια στην πα¬ 
λιά πόλη της Ξάνθης. 

α) Στην οδό Χασιρτζόγλου 2 με τον περιβάλλοντο χώρο του ιδ. 
κληρονόμων Αβεντίν Μενεντιάν διότι πρόκειται για κτίριο επιβλη¬ 
τικό, χαρακτηριστικό του οποίου είναι η γωνιακή διαμόρφωση και 
η πολυγωνική του κάτοψη με αξιόλογα επί μέρους αρχιτεκτονικά 
και μορφολογικά στοιχεία στις όψεις του, όπως αξιόλογες σιδε¬ 
ριές και ορθογωνικά ανοίγματα σε κατακόρυφους άξονες, με 
κορνίζες που έχουν ιδιαίτερα τονισμένα τα υπέρθυρα. 

β) Στην οδό Χασιρτζόγλου 8 με τον περιβάλλοντα χώρο του 
διότι πρόκειται για αρχοντικό με αξιόλογα διακοσμητικά νεοκλασ- 
σικά στοιχεία, ανάμικτα με στοιχεία από την ντόπια λαϊκή αρχιτε¬ 
κτονική καθώς και αξιόλογα μορφολογικά στοιχεία στην όψη 
όπως χυτοσίδηρό φουρούσια, οροφογραφία στον κλειστό εξώ¬ 
στη, ημικυκλικό φεγγίτη με περίτεχνη σιδεριά κ.λπ. 

γ) Στην οδό Ταξιαρχών 2 με τον περιβάλλοντα χώρο του ιδ. Στέ¬ 
φανου Μπλάτσιου διότι πρόκειται για αντιπροσωπευτικό δείγμα 
νεοκλασσικού κτιρίου, με αξιόλογα αρχιτεκτονικά και μορφολο- 
γικά στοιχεία στις όψεις του και ενδιαφέροντα ζωγραφικό διάκο¬ 
σμο στο εσωτερικό του. 


Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 15 Μαρτίου 1994 

Με εντολή Υπουργού 
Ο Προϊστάμενος 

ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/591 /18909 (7) 

Χαρακτηρισμός ως ιστορικού διατηρητέου μνημείου του κτιρίου 
ιδ. Αθαν. και Ζωής Πετρά στον συνοικισμό Παλιάς Χρύσας 
στην Ξάνθη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών οργά¬ 
νων που δημοσιεύθηκε στο ΦΕΚ 137/τα/26.7.85. 

β) του άρθρου 52 του Ν. 5351 /1932 «περί Αρχαιοτήτων». 

γ) του Ν. 1469/50 «περί προστασίας ειδικής κατηγορίας οικο¬ 
δομημάτων και έργων τέχνης μεταγενεστέρων του 1830. 

δ) του Ν. 2039 «περί Κύρωσης της Σύμβασης για την προστασία 
της Αρχιτεκτονικής κληρονομιάς της Ευρώπης (ΦΕΚ 61/Α/ 
13.4.92). 

ε) του Π.Δ. 941 /77 «περί οργανισμού του ΥΠΠΕ». 

στ) του Ν. 1943/91 «περί εκσυγχρονισμού της οργάνωσης και 
λειτουργίας της Δημόσιας Διοίκησης, αναβάθμιση του προσωπι¬ 
κού της και άλλες συναφείς διατάξεις που δημοσιεύθηκε στο 
ΦΕΚ 50/τα/11.4.91. 

ζ) Του Ν. 2190/94 περί σύστασης ανεξάρτητης αρχής για την 
επιλογή προσωπικού και ρύθμιση θεμάτων διοίκησης που δημο¬ 
σιεύθηκε στο ΦΕΚ 28/τ.Α'/3.3.94. 

2. Την Διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού 
και τους Προϊσταμένους Υπηρεσιών του ιδίου Υπουργείου (ΦΕΚ 
210/τβ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/28.11.91 
Υπουργική Απόφαση «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους Γεν. 

Γ ραμματείς Γ εν. Δ/ντές και Προϊσταμένους των Δ/νσεων, Τμημά¬ 
των και Γ ραφείων της Κεντρικής Υπηρεσίας του ΥΠ.ΠΟ 

4. Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλου 

6 Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 3/27.1.94 αποφασίζουμε: 

Χαρακτηρίζουμε ως ιστορικό διατηρητέο μνημείο το κτίριο 
ιδιοκτ. Αθαν. και Ζωής Πετρά στον συνοικισμό Παλιάς Χρύσας 
στην =άνθη διότι αποτελεί αξιόλογο δείγμα αρχιτεκτονικής του 
προηγούμενου αιώνα και είναι από τα ελάχιστα χαρακτηριστικά 
και αξιόλογα κτίρια που σώζονται στην περιοχή σήμερα. 

Ορίζουμε επίσης ως ζώνη προστασίας το τμήμα της ιδιοκτη¬ 
σίας με τα στοιχεία Α, Β, Γ, Δ, Ε, Ζ, Α όπως σημειώνονται στο συ¬ 
νημμένο τοπογραφικό διάγραμμα. 

Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 15 Μαρτίου 1994 

Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 



























































